Airalo

Airalo — eSIM-ების პლატფორმა. ის მოგზაურებს სთავაზობს eSIM-ებს მსოფლიოს 200+ ქვეყანასა და რეგიონში, ამგვარად კი მათ ინტერნეტზე მყისიერი წვდომის საშუალებას აძლევს საზღვარგარეთ. 2024 წლის მარტის მდგომარეობით, AIralo-ს აპს 10 მილიონზე მეტი მომხმარებელი ჰყავს და ხელმისაწვდომია App Store-სა და Google Play Store-ზე 53 ენაზე.

 ისტორია 
Airalo არის აშშ-ში მოქმედი სტარტაპი, რომელიც 2019 წელს დააფუძნა აბრაჰამ ბურაკმა და ბაჰადირ ოზდემირმა. 

2019 წელს Airalo-მ 1,9 მილიონი დოლარი მიიღო Antler-ისგან და Sequoia Capital India-ს ფონდიდან Surge. 2021 წელს მან 5 მილიონი დოლარი მიიღო Series A დაფინანსების ფარგლებში. 2023 წელს კი 60 მილიონი დოლარი მიიღო Series B დაფინანსების ფარგლებში. e& Capital, e&-ს ვენჩურული განყოფილება (უკეთ ცნობილია, როგორც არაბთა გაერთიანებულ საამიროებში მოქმედი ოპერატორი Etisalat), ხელმძღვანელობდა რაუნდს, რომელშიც მონაწილეობდა სტარტაპების „გენერატორი“ Antler Elevate, Liberty Global, Rakuten Capital, Singtel Innov8, Surge (ადრეული ეტაპის ფონდი, რომელსაც მართავს Peak XV, ადრე ცნობილი, როგორც Sequoia Capital India და SEA), Orange, T Capital (Deutsche Telecom-ის ვენჩურული განყოფილება), KPN Ventures, Telefónica Ventures და I2BF Global Ventures. 

 სქოლიო 

კატეგორია:2019 წელს დაარსებული კომპანიები